Mobakken (Bardu)

Mobakken er et skihoppanlegg i Bardu kommune i Troms. Anlegget ligger på Moen, ca. 5 km nord for Setermoen. Anlegget har to hoppbakker med størrelse K90 (HS100) og K70 (HS75). K90-bakken har bakkerekord 103,5 meter, satt av Eirik Refsnes Kjelstrup under junior-NM 22. februar 2009. Anlegget er eid av Bardu kommune.

Den største bakken ble utbygd til K88 i 1976/77 og modernisert og utbygd til K90 i 1999. K70-bakken ble bygd i 1989 og har plastmatter, slik at den også kan brukes sommerstid. I tillegg til de to bakkene i Mobakke-anlegget er det også tre mindre hoppbakker nærmere Setermoen, kalt Åsbakken. Disse bakkene, med K-punkt 45, 30 og 18 meter, ble bygd i 1982. Åsbakken er eid av Bardu IL.

Mobakken har blant annet vært arena for kombinert hopp og spesialhopp normalbakke og lagkonkurranse under NM på ski i 2004 og kombinert hopp under NM i 2007, europacup (kontinentalcup) i spesielt hopp 1985 og 86, og dessuten B-verdenscup i kombinert i 1996 og 2001.

I 2016 står hoppanlegget til forfalls. Plastmattene i K70-bakken skal fjernes og i stedet legges i mindre bakker andre steder, blant annet i Tromsø.

NM, spesielt hopp

Menn

Kvinner

Kilder
Skisprungschanzen-Archiv: Bardu
Bardu kommune: Mobakken

Tidligere hoppbakker i Norge
Skianlegg i Troms
Sport i Bardu
Byggverk i Bardu